דריק ג'ונס

דריק לברנט ג'ונס הבן (באנגלית: .Derrick Labrent Jones Jr; נולד ב-15 בפברואר 1997) הוא כדורסלן אמריקאי המשחק בקבוצת דאלאס מאבריקס מליגת ה-NBA, בעמדת הסמול פורוורד.

קריירת תיכונים ומכללות
ג'ונס נולד בעיר צ'סטר שבפנסילבניה, ולמד ב"תיכון ארכיבישוף ג'ון קארול" אשר בפילדלפיה הסמוכה. בשנתו האחרונה בקבוצת הכדורסל של התיכון קלע 19.2 נקודות בממוצע למשחק, ובסיומה זכה בתואר שחקן התיכונים המצטיין של פנסילבניה (Pennsylvania Mr. Basketball).

בשנת 2015 החל ללמוד באוניברסיטת נבדה בלאס וגאס (UNLV). בעונתו היחידה בקבוצת הכדורסל של האוניברסיטה, במהלכה שיתף פעולה עם פטריק מקאו, רשם ממוצעים של 11.5 נקודות ו-4.5 ריבאונדים למשחק. ב-26 בפברואר 2016 נקבע כי מבחן הקבלה לאוניברסיטה של ג'ונס (ACT) נפסל, ועל כן לא היה רשאי להמשיך ללמוד באוניברסיטה או לשחק בקבוצת הכדורסל שלה. בסיום אותה עונה עזב את UNLV והעמיד את עצמו לבחירה בדראפט ה-NBA.

קריירה מקצועית

פיניקס סאנס
לאחר שלא נבחר על ידי אף קבוצה בדראפט ה-NBA 2016, הצטרף ג'ונס למחנה האימונים של פיניקס סאנס לקראת עונת , ולאחר שהרשים את ראשי הסאנס זכה לחוזה בקבוצה. ב-2 בפברואר 2017 נבחר להשתתף בתחרות ההטבעות של ה-NBA, על אף ששותף עד אז בכ-10 דקות משחק בליגה בסך הכול, וקלע 3 נקודות בלבד. במשחק האחרון שלפני סוף-שבוע האולסטאר, מול לוס אנג'לס לייקרס, הטביע ג'ונס לראשונה במשחק NBA. בתחרות עצמה הפסיד בשלב הגמר מול הזוכה גלן רובינסון השלישי. לאורך אותה עונה קלע 5.3 נקודות בממוצע למשחק ב-32 משחקיו פיניקס, ו-14.5 נקודות למשחק ב-19 משחקיו עבור קבוצת הבת שלה מליגת הפיתוח – נורת'רן אריזונה סאנס. ב-7 בדצמבר 2017, לאחר שישה משחקים בעונת , שוחרר מהקבוצה.

מיאמי היט
ב-31 בדצמבר 2017 חתם על חוזה כפול במיאמי היט ובקבוצת הבת שלה, סו פולס סקייפורס. לאחר שהציג יכולת טובה בסקייפורס – עם ממוצעים של 19.9 נקודות ו-7.8 ריבאונדים למשחק – חתם ג'ונס ביולי 2018 על חוזה NBA סטנדרטי לשתי עונות במיאמי. בעונת  זכה לראשונה למקום קבוע ברוטציית הקבוצה, ותרם 7.0 נקודות ו-4.0 ריבאונדים בממוצע למשחק. בעונת  השתתף ג'ונס בפעם השנייה בקריירה בתחרות ההטבעות, ואף זכה בה לאחר שגבר על ארון גורדון בסיבוב הגמר. בפלייאוף 2020 העפיל עם מיאמי למעמד גמר ה-NBA, אולם קבוצתו הפסידה מול לוס אנג'לס לייקרס בתוצאה 2–4.

פורטלנד טרייל בלייזרס
לקראת עונת  חתם ג'ונס על חוזה בקבוצת פורטלנד טרייל בלייזרס.

שיקגו בולס 
ב-28 באוגוסט 2021 עבר ג'ונס לשיקגו בולס, בטרייד שכלל מעבר של לאורי מארקנן לקליבלנד קאבלירס, ושל לארי נאנס הבן לפורטלנד טרייל בלייזרס.

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
פנסילבניה: כדורסלנים
כדורסלני אוניברסיטת נבדה בלאס וגאס
שחקני NBA שלא נבחרו בדראפט
כדורסלני פיניקס סאנס
כדורסלני נורת'רן אריזונה סאנס
כדורסלני מיאמי היט
כדורסלני פורטלנד טרייל בלייזרס
כדורסלני סו פולס סקייפורס (ליגת הפיתוח של ה-NBA)
כדורסלני שיקגו בולס
זוכי תחרות ההטבעות של ה-NBA
אמריקאים שנולדו ב-1997